ถ้าเรามีเพศสัมพันเเบบไม่ใส่ถุงเเต่ไม่เเตก เเล้วก็กินยาคุมฉุกเฉินภายใน 1ชม. พอผ่านไป 6 วัน อาการยาก็ยังไม่มาคือไม่มีเลือดออกมาจนครบ 6 วันเเต่ก็มีปวดหัวบ้าง เเล้วมีเพศสัมพันอีกไม่ใส่ถุงเเต่เเตกนอก เเล้วก็กินยาคุมฉุกเฉินภายใน1ชม. อยากทราบว่า 1.จะท้องมั้ยมีโอกาสกี่% 2.จะเปนเมนมั้ยถ้าเปนจะเปนตอนไหนเพราะนี้ก็ครบรอบมาประมาณ 4-5 วัน เเต่ก็ยังไม่มา เเต่ก็ไม่มีอาการคนคนท้องเลย
สวัสดีค่ะ การมีเพศสัมพันธ์ในรอบแรก หากไม่มีการหลั่งน้ำอสุจิเกิดขึ้น ทั้งภายในและภายนอกช่องคลอด โอกาสที่จะตั้งครรภ์ก็ไม่มีค่ะ ดังนั้นอาจไม่จำเป็นต้องทานยาคุมฉุกเฉินก็ได้ส่วนการมีเพศสัมพันธ์อีกครั้งในหลายวันถัดไป หากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินภายใน 1 ชั่วโมง ยาจะช่วยป้องกันการตั้งครรภ์ได้ประมาณ 95% ดังนั้น1. โอกาสที่จะตั้งครรภ์จากการมีเพศสัมพันธ์ในรอบแรกถือว่าไม่มี ส่วนในครั้งที่ 2 ถือว่าน้อยมาก2. การทานยาคุมฉุกเฉินไปถึง 2 ครั้ง ย่อมทำให้รังไข่ทำงานผิดปกติ และอาจทำให้ประจำเดือนมาช้ากว่าปกติได้ ซึ่งไม่สามารถตอบได้ว่าเมื่อไหร่ แนะนำให้รอไปอีกซักระยะค่ะโดยทั่วไปแล้ว ไม่แนะนำให้ใช้ยาคุมฉุกเฉินเกิน 2 ครั้งต่อเดือน เพราะอาจทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ รวมถึงอาจเสี่ยงต่อการตั้งครรภ์นอกมดลูกด้วยยาคุมฉุกเฉินนั้นควรใช้ในกรณีที่จำเป็นฉุกเฉินจริงๆ เท่านั้น เช่น ลืมทานยาคุมกำเนิดเกิน 2 วันขึ้นไป ถงยางอนามัยแตก เป็นต้น ไม่ควรนำมาใช้เป็นประจำ เนื่องจากประสิทธิภาพของยาคุมฉุกเฉินนั้นถือว่าน้อยกว่าวิธีอื่นๆ มาก เช่น ยาฝังคุมกำเนิด ยาฉีดคุมกำเนิด ยาเม็ดคุมกำเนิดแบบแผง หรือแม้แต่ถุงยางอนามัย (ที่ใช้ได้อย่างถูกต้อง) ก็ยังมีประสิทธิภาพสูงกว่า และยิ่งใช้ยาคุมฉุกเฉินบ่อยๆ ประสิทธิภาพของยาคุมฉุกเฉินก็จะลดลงเรื่อยๆ ค่ะ